Period: Old Babylonian
Genre: Literary
Transliteration:
<SURFACE>
{d}en-lil₂ temen an ki-bi-da
šibir kalam ge-en-gen₆-ne₂ šu du₈
su₄-un-su₄-un-na-ni kur-ra dib-dib-be₂
me ni₂-te-na-ke₄ giri₁₇ šu ŋal₂
{d}en-lil₂ sipad da-ri₂ kalam-ma-ke₄
{d}šul-gi lugal urim₂{ki}ma-me-en
igi du₈-a bar-ra-na gu₃ zid ma-ni-in-de₂
en-e šag₄ gu₂-bi gi₄-a-na ŋidru ma-ni-in-šum₂
šeg₁₂ eridug{ki}ga-ta aga zid ak-me-en
unug{ki}ta suh{su-uh} za-gin₃ keše₂-ra₂-me-en
sipad ki aŋ₂ {d}nanna-me-en barag-ga tum₂-ma-me-en
inim {d}en-lil₂-la₂-ke₄ niŋ₂ sag₉-ga ki-šar₂-ra ma-ab-de₆
u₂ il₂-la-ŋa₂ igi im-ma-ni-in-du₈ gu₃ hul₂-la ma-an-de₂
lugal mu šir₃-ra he₂-du₇-me-en
{d}šul-gi-me-en šudu₃ za₃-mi₂-ŋa₂ silim-eš₂ ga-dug₄
{d}nin-tur₅ niŋ₂-nam-ma i₃-me-en-na-ŋa₂
diŋir-re-ne-er gub-bu gal-zu-ŋa₂
diŋir šag₄-ne-ša₄-a inim ma-ab-ŋar-ra
mu he₂-ŋal₂-la ki-bi-še₃ ma-zal-le-da
um-mi-a gur₄-gur₄ ŋar-ŋar-ŋu₁₀-ne
inim nin-ŋu₁₀ {d}ŋeštin-an-na-ka-ta
a-da-ab tigi ma-al-ga-tum-bi mu-ši-in-ŋar-ŋar-re-eš
sig-še₃ {ŋiš}tukul ab-e bal-e-ŋa₂
kur elam{ki} u₂ abula-gin₇ dab₅-be₂ ma-gid₂-da
igi-nim-ta uŋ₃ še-gin₇ dul-le-ŋa₂
kur-zag til-la-aš me₃-a <unk> ŋa₂
anše šu-gi₄ kaskal...nu-kuš₂ kur nim-ta kaš₄-ŋa₂
šu tuku₄-a ki-ŋiri₃-ŋen-na-ŋa₂
šir₃-gid₂-da ar₂ nam-lugal-la
šumun-ša₄ kun-ŋar bal-bal-e-bi mu-ši-in-ŋar-ŋar-re-eš
nam-dub-sar-ra niŋ₂ galam-galam-ma-ba šu tam-tam-ma-ŋa₂
ud-sakar mu₂-mu₂ šudum niŋ₂-šid-de₃ ŋal₂ ba-ab-taka₄-a-ŋa₂
hul₂-hul₂-le-ŋa₂ dug₃-dug₃-ge-ŋa₂
zi-zi šu₂-šu₂ tigi za-am-za-am-ma-ka ki bi₂-zu-zu-a
aga šu-si ŋiš-gu₃-di gal-gal-la zag-bi-še₃ ba-ab-til-la
niŋ₂ a₂ nun gi₄-a la-ba-gub-bu-de₃-en-na-ŋu₁₀
dub₃-tuku nu-kuš₂-u₃ kaš₄-ta e₃-a-ŋa₂
gi-gid₂ za-am-za-am-bi mu-ši-in-ŋar-ŋar-re-eš
mu an lugal saŋ-bi-še₃ e₃-a
{d}en-lil₂ dug₄-ga-ni šu nu-bal-e-de₃
mu {d}suen iri nam ku₅-ra₂-ni šeg₁₂-bi nu-il₂-i-da
lu₂ nam ku₅-ra₂-ni niŋ₂-gig-sahar-ra-ka
mu {d}utu maškim diŋir-re-ne-ka
niŋ₂-lul en₃-du-ŋa₂ lu₂ ba-ra-ma-ni-in-ŋar
šudu₃-ŋu₁₀ niŋ₂ nu-um-sig₁₀-sig₁₀-ga mi₂-eš₂ ba-ra-ni-dug₄
{d}šul-gi-me-en silim niŋ₂ a₂ dirig-ga šir₃-ra ba-ra-ba-ŋal₂
kug sag₉-ga-gin₇ dadag-ga-ŋu₁₀-um
ŋeštug₂-ga šir₃ zu inim zu-ŋu₁₀-um
sipad-me niŋ₂ na-me zag til-til-la-ŋu₁₀-um
nam-lugal-ŋa₂ mi₂-eš₂ he₂-ni-dug₄
mu niŋ₂ en₃-du-ŋa₂ en-na in-ga-ba-ŋal₂-la
lul ba-ra-na he₂-ge-en
en₃-du-ŋu₁₀ a-da-ab he₂-em tigi ma-al-ga-tum he₂-em
šir₃-gid₂-da ar₂ nam-lugal-la
šumun-ša₄ kun-ŋar bal-bal-e he₂-em
gi-gid₂ za-am-za-am he₂-em
ŋeštug₂-ge nu-dib-be₂ ka-ta nu-šub-bu-de₃
ki-šu-ke₄ lu₂ nam-bi₂-ib₂-da₁₃-da₁₃-a
e₂-kur za-gin₃-na muš nam-ba-an-tum₂-mu
{d}en-lil₂-ra eš₃ ud-sakar-ra-ka-na he₂-na-du₁₂
eš₃-eš₃ kaš gi-rin a-gin₇ sud-sud-u₃-da-bi
{d}en-lil₂ {d}nin-lil₂-da tuš-a-ra he₂-en-ne-ŋa₂-ŋa₂-ŋa₂
ud ul-le₂-a-aš lu₂ ŋe₂₆-gin₇ {d}en-lil₂-le
...kalam-ma-še₃ gu₃ mu-na-de₂-e-a
...en₃-du-ŋu₁₀
...igi hu-mu-ni-bar-e
...ki aŋ₂-ŋa₂ mu-ŋu₁₀ hu-mu-pad₃-de₃
...lu₂-bi ud en₃-du-ŋu₁₀
...
...nar-ŋu₁₀...ŋal₂
e₂...ki aŋ₂ mu-ŋu₁₀...
lu₂...{d}en-ki {d}en-lil₂-le...he₂-em
e₂ lu₂...si sa₂ nam-tar-ra sag₉-ga...
tukum-bi en₃-du-ŋu₁₀
mu-ŋu₁₀ um-ta-ŋa₂-ar mu-ni <unk> še₃ ba-ni-ib...
šeg₁₂ e₂-kur-ra-ka mu-ŋu₁₀ nu-pad₃-de₃
lu₂-bi...niŋ₂-erim₂ niŋ₂-a₂-zig₃...
lu₂-bi lugal he₂-em ensi₂ he₂-em
{d}en-lil₂-le...saŋ-ŋa₂-na nam...
e₂ {d}en-lil₂-la₂-ta niŋ₂-erim₂ niŋ₂-a₂-zig₃...
niŋ₂-erim₂ maškim-še₃ he-en₆-šum₂
a₂-sag₃ nam-uš₂ dugud ŋal₂-la-gin₇
su iri-na-ke₄ nam-bi₂-ib-dug₃-ge
gug-kal bar-še₃ mu še-ŋar-ra-ka igi kalam-ma-ka na-ni-sag₉
{d}ezina₂-e garadinₓ(|TAB.GAR.ŠE|)-na-ke₄ še na-ni-ib-dim₂-e
{d}nanibgal sig₇-ga {d}nisaba-ke₄
guru₇-ni im-šu na-ba-ab-sig₇-ge
ugnim-ma...
dam-gara₃ gal-a-ni kug...
še-ŋar a-naŋ...
iri bal-a-ni-ta še <unk>...
niŋ₂-gur₁₁ {urud}šen zabar kug šu...
niŋ₂-dim₂-dim₂-ma kalam-ma-na-ke₄
tak₄-ka₃ nu-ba-ba šu he₂-eb-dag-ge
še-ŋar niŋ₂ gu₂ <unk> <unk> <unk>...
niŋ₂ 2(diš) giŋ₄ iri-na 1(diš) sila₃ še he₂-sam₂-e
uŋ₃-e {ŋiš}al-le dusu-ka šu he₂-di₃-ni-ib₂-tum₂-tum₂-mu
lu₂-bi-e naŋ gu₇...šu...
gag nam-tag₂ gu-la he₂-da-sig₁₀
{d}nanna lugal urim₂{ki}ma-ke₄
si-im-da balaŋ igi...
ninda igi du₂-ru-na-bi šu...
nam-til₃-bi nam-uš₂-da...tur₅-ra sag₉-ge...
nam-gilim-ma a-zu-u₃...
su...
...
kug-sig₁₇...
šer₇-da iri uŋ₃-ba di-kud-bi...saŋ-bi e₃-a-ni...
lu₂ en₃-du-ŋu₁₀-a šu...
...<unk> gibil-gibil-la-am₃...
...ga <unk>...
...iri bar-ra...
bad₃ iri-na-ka...
a sa-ga nam-lugal-la-na...
ki lugal gub ki dadag-ga...
ub-šu-unken-na-ta bar-še₃...
šag₄-ge guru₇-a mu pad₃-da-ni...
...šu-šu <unk> gi₄-de₃
an-ŋar...ga-na...
nidba e₂-kur-še₃ il₂-la-na {d}en-lil₂-le...
kadra zid niŋ₂ dug₃-ga-na...<unk> bi...
...
nam...
mu-da-an...<unk>...
<unk> <unk> <unk> niŋ₂...
šul-gi-me...gaba-ri...
{ŋiš}tukul-a ma₂-gur₈ ki-bal...gul-gul-lu-de₃...
<unk> <unk>...lugal-me...nu-gu-la-na er₂-ra...
šul-gi-me nar gal nu-banda₃...nar ki-nu₂...
tukum-bi <unk>...igi sag₉-ga...
en₃-du-ŋu₁₀ ka-ta šub ŋeštug₂-ge...
ki-šu-ki-šu-ke₄ <unk>...da₁₃-da₁₃
...bi lugal-a-ni...
e₂ tigi diŋir-re-e-ne-ke₄ <unk>...
mu šid-am₃ an zig₃-ga igi hul-še₃...
lugal nam-nar-ra {d}suen...
{d}lamma nam-nar-ra {d}ŋeštin-an-na...
...ha-ba-teŋ₃-ŋe₂₆...
...zid-da...bi-im...
...ŋeštug₂...
...
ud nam kur-kur-ra...
lugal šag₄ gal-la-na...
hi-li-a {d}en-lil₂...
zi ki-en-gi ki-uri-še₃...
kalam-e niŋ₂-gen₆-na...
eg₂ nu-mu-na-ak-a...
iri nu-mu-gul-a...
kur gal idim-ma ki...
zag-ba ki gal-gal <unk>...
diŋir e₂-gal-la nu-mu...
{d}en-lil₂-ra saŋ mu-ni-in...
e₂-kur-re niŋ₂ la-ba-gu-ul-gu-ul-la
za-ra diŋir-re-ne nu-mu-e...
šir₃ me ša-mu-da-dug₄-ga...
a-a-ar-ra-na a-na...
inim-ma-na a-na ki šu...
nar-re en₃-du-ni-še₃...
ŋe₂₆ šul-gi lugal...
u₂-a an kug-ga nidba...
saŋ us₂ {d}en-lil₂ an...
{d}nanna <unk>...<unk> nam-en...
ensi₂ {d}en-lil₂-la₂...
šita₂ {ŋiš}mitum e₂-šu-me-ša₄-ta ma-an-šum₂
numun nam-lu₂-ulu₃ ba-i-i-ta
lugal dili-ni ugnim gen₆-na-ar
{d}en-lil₂-le ŋidru nam-lugal-la₂ nu-mu-na-ta-an-šum₂
dur₃ dili-ni {ŋiš}tukul-la gaba ri-a
ud na-me lugal kalam-ma-ke₄ {ŋiš}tukul-še₃ nu-gi₄
a₂ lugal-ŋu₁₀ {d}en-lil₂-la₂-ta
mu-ŋu₁₀ an-zag-še₃ ŋa₂-ŋa₂-de₃
a-a-ar da-ri₂ nam-gu₂-ka-ŋu₁₀
ud su₃-ra₂-aš šu-a bal-e-de₃
ki-bal gu₂-erim₂-ŋal₂ kur a₂-ta ri-a
nemurₓ huš-gin₇ šubtum₃ la-ba-ŋa₂-ar
muš-ŋiri₂-gin₇-nam dun-ta la-ŋen-ne-en
ama erin₂-na-ŋu₁₀ a₂-ŋa₂ bi₂-taka₄
igi bar-ra-ŋu₁₀ saŋ ba-dib
ma-da gu-ti-um{ki}ma sa-ga hur-saŋ-ŋa₂-ka
muš mir-gin₇ ba-gi₄-me-en ni₂-ŋu₁₀ a₂ bi₂-su₁₃-ud
erin₂ zi-šag₄-ŋal₂-la-ŋu₁₀ na-me na-ma-da-an-te
saŋ-dili-gin₇ kur ki nu-zu-na dub₃ šu bar
piriŋ umbin-še-ba sumun₂ dab₅-dab₅-gin₇ uzu-bi ab-gul-e
ušum dili du-gin₇ ni₂ mu-da-ri
iri du₃-du₃-a ŋal₂ saŋ-ŋu₁₀ ba-us₂
{d}gir₃-ra-gin₇ gu₃ mir-a mu-dub₂
za-pa-aŋ₂ šag₄ ni₂ te-te izi u₃-bu-bu-ul-bi hur-saŋ-ŋa₂ ba-an-šub
ki-bal-e inim la-ba-gub-gub-ba šu-nir la-ba-il₂-la
me₃-ŋu₁₀ an-ur₂ dungu ŋal₂-la u₂-sa₁₁-an ni₂ gu₂ e₃
kur-re tir {ŋiš}dehi₂-gin₇ la-ba-mu₂-a
ki-šu mar-za {d}inana-ka
{ŋiš}ilar {kuš}gur₂₁ ud gal-gin₇ ki la-ba-ni-us₂-a
{ŋiš}tukul-e lah₄ lipiš me₃-a a₂ nu-kuš₂-a-na gig-bi li-bi₂-nu₂-a
kurun₃ u₃-mun saŋ lul saŋ zid-da <unk> <unk> <unk> <unk> <unk>
dungu dirig-ga-gin₇ u₈ gig₂ kur-ra saŋ nu-mu-ni-in-bal-a
ad₆(|LU₂.LAGAB×U|) ŋiš-gi-a...
<unk> <unk> <unk> <unk> <unk> a-gin₇ <unk> <unk> <unk>...
muš-ŋiri₂ edin-na-ke₄ ur₅-še₃ la-ba-ab-ak...
ki-tukum-še₃ eŋer ud-da nu-e-zig₃...
hul-du gu₂-erim₂-ŋal₂ a₂ {ŋiš}tukul-la-bi izi ir-pag...
ŋiri₃ suh₃-a har-ra-an amar-gin₇ ku₅-ra₂
ma-da gu-ti-um{ki}ma {ŋiš}mu-bu-um-gin₇ mu-gam
kur-re ni₂-bi šag₄ ma-niŋin₂-niŋin₂-ne-eš gu₂-ba ŋiri₃ bi₂-gub
dili-ni iri a₂-na lah₆-me-en
kalag-ga mi₂ {ŋiš}tukul-la dug₄-ga-me-en
mu gi₁₆-sa inim šudu₃-da dug₄ am-gin₇ rib-ba-me-en
si sa₂ lu₂ dug₃-ga kalam-ma-me-en
en₃-du-ŋu₁₀ ka-ga₁₄ he₂-ŋal₂
šir₃-ŋu₁₀ ŋeštug₂-ge na-an-dib-be₂
gu-kur silim-eš₂ dug₄-ga-ŋa₂-kam
inim {d}en-ki-ke₄ mu-ši-ŋa₂-ŋa₂-a-am₃
hul₂-hul₂-e šag₄-ta dug₄ tal₂-tal₂ {d}ŋeštin-an-na-ka-kam
ud ul-le₂-a-aš nu-ha-lam-e-de₃
e₂ <unk>{d}<unk> niŋ₂-umun₂-a gal-gal mu-bi-še₃ mul-an kug-gin₇ bi₂-sar
ud me-da na-me ŋeštug₂-ge niŋ₂ la-ba-ab-dib-be₂...
nu-ha-lam-e mul-an sag₂ nu-di mu da-ri₂ mu-tuku₂
nar-e dub-sar he₂-en-ši-tum₂ igi he₂-en-ni-in-bar-re
ŋeštug₂ ŋizzal {d}nisaba-ka-kam
dub za-gin₃-gin₇ gu₃ he₂-na-ta-de₂-e
en₃-du-ŋu₁₀ kug ki-dar-ra-gin₇ pa he₂-em-ta-e₃-e₃
ki-šu-ki-šu-ke₄ he₂-em-ma-an-du₁₂
eš₃ ud-sakar-ra na-me na-an-taka₄-taka₄
ŋa₂ tigi {d}en-lil₂ {d}nin-lil₂-la₂-ke₄
kiŋ₂-sig kiŋ₂-nim {d}nanna-ka
šul-gi-me-en za₃-mi₂-ŋu₁₀ dug₃-ga muš₃ nam-ba-an-tum₂-mu

Cuneiform:
<SURFACE>
𒀭𒂗𒆤𒋼𒀭𒆠𒁉𒁕
𒌋𒂙𒌧𒄀𒂗𒄀𒉌𒋗𒂃
𒋜𒌧𒋜𒌧𒈾𒉌𒆳𒊏𒁳𒁳𒁉
𒈨𒉎𒋼𒈾𒆤𒅗𒋗𒅅
𒀭𒂗𒆤𒉺𒇻𒁕𒌷𒌧𒈠𒆤
𒀭𒂄𒄀𒈗𒋀𒀕𒆠𒈠𒈨𒂗
𒅆𒂃𒀀𒁇𒊏𒈾𒅗𒍣𒈠𒉌𒅔𒌤
𒂗𒂊𒊮𒄘𒁉𒄄𒀀𒈾𒉺𒈠𒉌𒅔𒋧
𒋞𒉣𒆠𒂵𒋫𒂇𒍣𒀝𒈨𒂗
𒀕𒆠𒋫𒈽𒋢𒄴𒍝𒆳𒆟𒁺𒈨𒂗
𒉺𒇻𒆠𒉘𒀭𒋀𒆠𒈨𒂗𒁈𒂵𒁺𒈠𒈨𒂗
𒅗𒀭𒂗𒆤𒇲𒆤𒃻𒊷𒂵𒆠𒊹𒊏𒈠𒀊𒁺
𒌑𒅍𒆷𒂷𒅆𒅎𒈠𒉌𒅔𒂃𒅗𒄾𒆷𒈠𒀭𒌤
𒈗𒈬𒂡𒊏𒃶𒌌𒈨𒂗
𒀭𒂄𒄀𒈨𒂗𒆃𒍠𒊩𒂷𒁲𒂠𒂵𒅗
𒀭𒎏𒌅𒃻𒉆𒈠𒉌𒈨𒂗𒈾𒂷
𒀭𒊑𒉈𒅕𒁺𒁍𒃲𒍪𒂷
𒀭𒊮𒉈𒁺𒀀𒅗𒈠𒀊𒃻𒊏
𒈬𒃶𒅅𒆷𒆠𒁉𒂠𒈠𒉌𒇷𒁕
𒌝𒈪𒀀𒆸𒆸𒃻𒃻𒈬𒉈
𒅗𒎏𒈬𒀭𒃾𒀭𒈾𒅗𒋫
𒀀𒁕𒀊𒁆𒈜𒈠𒀠𒂵𒌈𒁉𒈬𒅆𒅔𒃻𒃻𒊑𒌍
𒋝𒂠𒄑𒆪𒀊𒂊𒁄𒂊𒂷
𒆳𒉏𒆠𒌑𒆍𒃲𒁶𒆪𒁉𒈠𒁍𒁕
𒅆𒉏𒋫𒌧𒊺𒁶𒌋𒌆𒇷𒂷
𒆳𒍠𒌀𒆷𒀸𒀞𒀀<unk>𒂷
𒀲𒋗𒄄𒆜...𒉡𒊨𒆳𒉏𒋫𒁽𒂷
𒋗𒇧𒀀𒆠𒄊𒁺𒈾𒂷
𒂡𒁍𒁕𒌒𒉆𒈗𒆷
𒌀𒁺𒆲𒃻𒁄𒁄𒂊𒁉𒈬𒅆𒅔𒃻𒃻𒊑𒌍
𒉆𒁾𒊬𒊏𒃻𒃴𒃴𒈠𒁀𒋗𒌓𒌓𒈠𒂷
𒌓𒊬𒊬𒊬𒋃𒃻𒋃𒉈𒅅𒁀𒀊𒋺𒀀𒂷
𒄾𒄾𒇷𒂷𒄭𒄭𒄀𒂷
𒍣𒍣𒋙𒋙𒁆𒈜𒍝𒄠𒍝𒄠𒈠𒅗𒆠𒉈𒍪𒍪𒀀
𒂇𒋗𒋛𒄑𒅗𒁲𒃲𒃲𒆷𒍠𒁉𒂠𒁀𒀊𒌀𒆷
𒃻𒀉𒉣𒄄𒀀𒆷𒁀𒁺𒁍𒉈𒂗𒈾𒈬
𒄭𒌇𒉡𒊨𒅇𒁽𒋫𒌓𒁺𒀀𒂷
𒄀𒁍𒍝𒄠𒍝𒄠𒁉𒈬𒅆𒅔𒃻𒃻𒊑𒌍
𒈬𒀭𒈗𒊕𒁉𒂠𒌓𒁺𒀀
𒀭𒂗𒆤𒅗𒂵𒉌𒋗𒉡𒁄𒂊𒉈
𒈬𒀭𒂗𒍪𒌷𒉆𒋻𒁺𒉌𒋞𒁉𒉡𒅍𒄿𒁕
𒇽𒉆𒋻𒁺𒉌𒃻𒍼𒅖𒊏𒅗
𒈬𒀭𒌓𒉺𒁽𒀭𒊑𒉈𒅗
𒃻𒈜𒇷𒁺𒂷𒇽𒁀𒊏𒈠𒉌𒅔𒃻
𒆃𒈬𒃻𒉡𒌝𒋧𒋧𒂵𒊩𒂠𒁀𒊏𒉌𒅗
𒀭𒂄𒄀𒈨𒂗𒁲𒃻𒀉𒋛𒀀𒂵𒂡𒊏𒁀𒊏𒁀𒅅
𒆬𒊷𒂵𒁶𒌓𒌓𒂵𒈬𒌝
𒄑𒌆𒉿𒂵𒂡𒍪𒅗𒍪𒈬𒌝
𒉺𒇻𒈨𒃻𒈾𒈨𒍠𒌀𒌀𒆷𒈬𒌝
𒉆𒈗𒂷𒊩𒂠𒃶𒉌𒅗
𒈬𒃻𒇷𒁺𒂷𒂗𒈾𒅔𒂵𒁀𒅅𒆷
𒈜𒁀𒊏𒈾𒃶𒄀𒂗
𒇷𒁺𒈬𒀀𒁕𒀊𒃶𒅎𒁆𒈜𒈠𒀠𒂵𒌈𒃶𒅎
𒂡𒁍𒁕𒌒𒉆𒈗𒆷
𒌀𒁺𒆲𒃻𒁄𒁄𒂊𒃶𒅎
𒄀𒁍𒍝𒄠𒍝𒄠𒃶𒅎
𒄑𒌆𒉿𒄀𒉡𒁳𒁉𒅗𒋫𒉡𒊒𒁍𒉈
𒆠𒋗𒆤𒇽𒉆𒉈𒌈𒋺𒋺𒀀
𒂍𒆳𒍝𒆳𒈾𒈲𒉆𒁀𒀭𒁺𒈬
𒀭𒂗𒆤𒊏𒀊𒌓𒊬𒊏𒅗𒈾𒃶𒈾𒌇
𒀊𒀊𒁉𒄀𒆸𒀀𒁶𒋤𒋤𒅇𒁕𒁉
𒀭𒂗𒆤𒀭𒎏𒆤𒁕𒆪𒀀𒊏𒃶𒂗𒉈𒂷𒂷𒂷
𒌓𒌌𒉌𒀀𒀸𒇽𒂷𒁶𒀭𒂗𒆤𒇷
...𒌧𒈠𒂠𒅗𒈬𒈾𒌤𒂊𒀀
...𒇷𒁺𒈬
...𒅆𒄷𒈬𒉌𒁇𒂊
...𒆠𒉘𒂷𒈬𒈬𒄷𒈬𒅆𒊒𒉈
...𒇽𒁉𒌓𒇷𒁺𒈬
...
...𒈜𒈬...𒅅
𒂍...𒆠𒉘𒈬𒈬...
𒇽...𒀭𒂗𒆠𒀭𒂗𒆤𒇷...𒃶𒅎
𒂍𒇽...𒋛𒁲𒉆𒋻𒊏𒊷𒂵...
𒋗𒃻𒌉𒇲𒁉𒇷𒁺𒈬
𒈬𒈬𒌝𒋫𒂷𒅈𒈬𒉌<unk>𒂠𒁀𒉌𒅁...
𒋞𒂍𒆳𒊏𒅗𒈬𒈬𒉡𒅆𒊒𒉈
𒇽𒁉...𒃻𒉈𒊒𒃻𒀉𒍣...
𒇽𒁉𒈗𒃶𒅎𒉺𒋼𒋛𒃶𒅎
𒀭𒂗𒆤𒇷...𒊕𒂷𒈾𒉆...
𒂍𒀭𒂗𒆤𒇲𒋫𒃻𒉈𒊒𒃻𒀉𒍣...
𒃻𒉈𒊒𒉺𒁽𒂠𒄭𒅔𒋧
𒀉𒉺𒉆𒌀𒂂𒅅𒆷𒁶
𒋢𒌷𒈾𒆤𒉆𒉈𒅁𒄭𒄀
𒍝𒄢𒆗𒁇𒂠𒈬𒊺𒃻𒊏𒅗𒅆𒌧𒈠𒅗𒈾𒉌𒊷
𒀭𒊺𒌁𒂊𒋰𒃻𒊺𒈾𒆤𒊺𒈾𒉌𒅁𒁶𒂊
𒀭𒀭𒉀𒅊𒂵𒀭𒊺𒉀𒆤
𒄦𒉌𒅎𒋗𒈾𒁀𒀊𒅊𒄀
𒆠𒋢𒇻𒂠𒃻𒈠...
𒁮𒃼𒃲𒀀𒉌𒆬...
𒊺𒃻𒀀𒅘...
𒌷𒁄𒀀𒉌𒋫𒊺<unk>...
𒃻𒂵𒍏𒊿𒌓𒅗𒁇𒆬𒋗...
𒃻𒁶𒁶𒈠𒌧𒈠𒈾𒆤
𒋺𒂵𒉡𒁀𒁀𒋗𒃶𒅁𒁖𒄀
𒊺𒃻𒃻𒄘<unk><unk><unk>...
𒃻𒈫𒂆𒌷𒈾𒁹𒋡𒊺𒃶𒉚𒂊
𒌧𒂊𒄑𒀠𒇷𒅍𒅗𒋗𒃶𒋾𒉌𒌈𒁺𒁺𒈬
𒇽𒁉𒂊𒅘𒅥...𒋗...
𒆕𒉆𒁖𒄖𒆷𒃶𒁕𒋧
𒀭𒋀𒆠𒈗𒋀𒀕𒆠𒈠𒆤
𒋛𒅎𒁕𒁆𒅆...
𒃻𒅆𒌅𒊒𒈾𒁉𒋗...
𒉆𒋾𒁉𒉆𒌀𒁕...𒌅𒊏𒊷𒄀...
𒉆𒄃𒈠𒀀𒍪𒅇...
𒋢...
...
𒆬𒄀...
𒉪𒁕𒌷𒌧𒁀𒁲𒋻𒁉...𒊕𒁉𒌓𒁺𒀀𒉌...
𒇽𒇷𒁺𒈬𒀀𒋗...
...<unk>𒉋𒉋𒆷𒀀𒀭...
...𒂵<unk>...
...𒌷𒁇𒊏...
𒂦𒌷𒈾𒅗...
𒀀𒊓𒂵𒉆𒈗𒆷𒈾...
𒆠𒈗𒁺𒆠𒌓𒌓𒂵...
𒌒𒋗𒌺𒈾𒋫𒁇𒂠...
𒊮𒄀𒄦𒀀𒈬𒅆𒊒𒁕𒉌...
...𒋗𒋗<unk>𒄄𒉈
𒀭𒃻...𒂵𒈾...
𒉻𒀭𒈹𒂍𒆳𒂠𒅍𒆷𒈾𒀭𒂗𒆤𒇷...
𒃻𒊮𒀀𒍣𒃻𒄭𒂵𒈾...<unk>𒁉...
...
𒉆...
𒈬𒁕𒀭...<unk>...
<unk><unk><unk>𒃻...
𒂄𒄀𒈨...𒃮𒊑...
𒄑𒆪𒀀𒈣𒋽𒆠𒁄...𒄢𒄢𒇻𒉈...
<unk><unk>...𒈗𒈨...𒉡𒄖𒆷𒈾𒀀𒅆𒊏...
𒂄𒄀𒈨𒈜𒃲𒉡𒌉...𒈜𒆠𒈿...
𒋗𒃻𒌉𒇲𒁉<unk>...𒅆𒊷𒂵...
𒇷𒁺𒈬𒅗𒋫𒊒𒄑𒌆𒉿𒄀...
𒆠𒋗𒆠𒋗𒆤<unk>...𒋺𒋺
...𒁉𒈗𒀀𒉌...
𒂍𒁆𒈜𒀭𒊑𒂊𒉈𒆤<unk>...
𒈬𒋃𒀀𒀭𒀭𒍣𒂵𒅆𒅆𒌨𒂠...
𒈗𒉆𒈜𒊏𒀭𒂗𒍪...
𒀭𒆗𒉆𒈜𒊏𒀭𒃾𒀭𒈾...
...𒄩𒁀𒋼𒂷...
...𒍣𒁕...𒁉𒅎...
...𒄑𒌆𒉿...
...
𒌓𒉆𒆳𒆳𒊏...
𒈗𒊮𒃲𒆷𒈾...
𒄭𒇷𒀀𒀭𒂗𒆤...
𒍣𒆠𒂗𒄀𒆠𒌵𒂠...
𒌧𒂊𒃻𒄀𒈾...
𒂊𒉡𒈬𒈾𒀝𒀀...
𒌷𒉡𒈬𒄢𒀀...
𒆳𒃲𒅂𒈠𒆠...
𒍠𒁀𒆠𒃲𒃲<unk>...
𒀭𒂍𒃲𒆷𒉡𒈬...
𒀭𒂗𒆤𒊏𒊕𒈬𒉌𒅔...
𒂍𒆳𒊑𒃻𒆷𒁀𒄖𒌌𒄖𒌌𒆷
𒍝𒊏𒀭𒊑𒉈𒉡𒈬𒂊...
𒂡𒈨𒊭𒈬𒁕𒅗𒂵...
𒀀𒀀𒅈𒊏𒈾𒀀𒈾...
𒅗𒈠𒈾𒀀𒈾𒆠𒋗...
𒈜𒊑𒇷𒁺𒉌𒂠...
𒂷𒂄𒄀𒈗...
𒌑𒀀𒀭𒆬𒂵𒉻𒀭𒈹...
𒊕𒍑𒀭𒂗𒆤𒀭...
𒀭𒋀𒆠<unk>...<unk>𒉆𒂗...
𒉺𒋼𒋛𒀭𒂗𒆤𒇲...
𒋖𒄑𒄑𒆪𒀭𒂍𒋗𒈨𒁺𒋫𒈠𒀭𒋧
𒆰𒉆𒇽𒍇𒁀𒄿𒄿𒋫
𒈗𒀸𒉌𒆠𒋢𒇻𒂠𒃻𒄀𒈾𒅈
𒀭𒂗𒆤𒇷𒉺𒉆𒈗𒇲𒉡𒈬𒈾𒋫𒀭𒋧
𒀲𒀴𒀸𒉌𒄑𒆪𒆷𒃮𒊑𒀀
𒌓𒈾𒈨𒈗𒌧𒈠𒆤𒄑𒆪𒂠𒉡𒄄
𒀉𒈗𒈬𒀭𒂗𒆤𒇲𒋫
𒈬𒈬𒀭𒍠𒂠𒂷𒂷𒉈
𒀀𒀀𒅈𒁕𒌷𒉆𒄘𒅗𒈬
𒌓𒋤𒁺𒀸𒋗𒀀𒁄𒂊𒉈
𒆠𒁄𒄘𒉈𒊒𒅅𒆳𒀉𒋫𒊑𒀀
𒊊𒍽𒁶𒆜𒆸𒆷𒁀𒂷𒅈
𒈲𒄈𒁶𒉆𒂄𒋫𒆷𒁺𒉈𒂗
𒂼𒂟𒈾𒈬𒀉𒂷𒉈𒋺
𒅆𒁇𒊏𒈬𒊕𒁀𒁳
𒈠𒁕𒄖𒋾𒌝𒆠𒈠𒊓𒂵𒄯𒊕𒂷𒅗
𒈲𒂇𒁶𒁀𒄄𒈨𒂗𒉎𒈬𒀉𒉈𒁍𒌓
𒂟𒍣𒊮𒅅𒆷𒈬𒈾𒈨𒈾𒈠𒁕𒀭𒋼
𒊕𒀸𒁶𒆳𒆠𒉡𒍪𒈾𒄭𒋗𒁇
𒊊𒌢𒊺𒁀𒄢𒆪𒆪𒁶𒍜𒁉𒀊𒄢𒂊
𒁔𒀸𒁺𒁶𒉎𒈬𒁕𒊑
𒌷𒆕𒆕𒀀𒅅𒊕𒈬𒁀𒍑
𒀭𒄊𒊏𒁶𒅗𒂇𒀀𒈬𒂀
𒍝𒉺𒉘𒊮𒉎𒋼𒋼𒉈𒅇𒁍𒁍𒌌𒁉𒄯𒊕𒂷𒁀𒀭𒊒
𒆠𒁄𒂊𒅗𒆷𒁀𒁺𒁺𒁀𒋗𒉪𒆷𒁀𒅍𒆷
𒀞𒈬𒀭𒌫𒅎𒋛𒀀𒅅𒆷𒌑𒋜𒀭𒉎𒄘𒌓𒁺
𒆳𒊑𒌁𒄑𒌝𒁶𒆷𒁀𒊬𒀀
𒆠𒋗𒈥𒍝𒀭𒈹𒅗
𒄑𒊒𒋢𒂊𒌈𒌓𒃲𒁶𒆠𒆷𒁀𒉌𒍑𒀀
𒄑𒆪𒂊𒁻𒀚𒀞𒀀𒀉𒉡𒊨𒀀𒈾𒍼𒁉𒇷𒉈𒈿𒀀
𒂁𒅇𒁵𒊕𒈜𒊕𒍣𒁕<unk><unk><unk><unk><unk>
𒅎𒋛𒀀𒋛𒀀𒂵𒁶𒇇𒈪𒆳𒊏𒊕𒉡𒈬𒉌𒅔𒁄𒀀
𒇽𒇥𒄑𒄀𒀀...
<unk><unk><unk><unk><unk>𒀀𒁶<unk><unk><unk>...
𒈲𒄈𒂔𒈾𒆤𒄯𒂠𒆷𒁀𒀊𒀝...
𒆠𒋗𒃻𒌉𒇲𒂠𒂕𒌓𒁕𒉡𒂊𒍣...
𒅆𒌨𒁺𒄘𒉈𒊒𒅅𒀉𒄑𒆪𒆷𒁉𒉈𒅕𒄷...
𒄊𒄗𒀀𒄯𒊏𒀭𒀫𒁶𒋻𒁺
𒈠𒁕𒄖𒋾𒌝𒆠𒈠𒄑𒈬𒁍𒌝𒁶𒈬𒃵
𒆳𒊑𒉎𒁉𒊮𒈠𒆸𒆸𒉈𒌍𒄘𒁀𒄊𒉈𒁺
𒀸𒉌𒌷𒀉𒈾𒁺𒈨𒂗
𒆗𒂵𒊩𒄑𒆪𒆷𒅗𒂵𒈨𒂗
𒈬𒄃𒊓𒅗𒆃𒁕𒅗𒄠𒁶𒆗𒁀𒈨𒂗
𒋛𒁲𒇽𒄭𒂵𒌧𒈠𒈨𒂗
𒇷𒁺𒈬𒅗𒅗𒃶𒅅
𒂡𒈬𒄑𒌆𒉿𒄀𒈾𒀭𒁳𒁉
𒄖𒆳𒁲𒂠𒅗𒂵𒂷𒄰
𒅗𒀭𒂗𒆠𒆤𒈬𒅆𒂷𒂷𒀀𒀀𒀭
𒄾𒄾𒂊𒊮𒋫𒅗𒉿𒉿𒀭𒃾𒀭𒈾𒅗𒄰
𒌓𒌌𒉌𒀀𒀸𒉡𒄩𒇴𒂊𒉈
𒂍<unk>𒀭<unk>𒃻𒌣𒀀𒃲𒃲𒈬𒁉𒂠𒀯𒀭𒆬𒁶𒉈𒊬
𒌓𒈨𒁕𒈾𒈨𒄑𒌆𒉿𒄀𒃻𒆷𒁀𒀊𒁳𒁉...
𒉡𒄩𒇴𒂊𒀯𒀭𒉺𒃶𒉡𒁲𒈬𒁕𒌷𒈬𒌆
𒈜𒂊𒁾𒊬𒃶𒂗𒅆𒁺𒅆𒃶𒂗𒉌𒅔𒁇𒊑
𒄑𒌆𒉿𒄑𒌆𒉿𒎓𒋡𒀭𒊺𒉀𒅗𒄰
𒁾𒍝𒆳𒁶𒅗𒃶𒈾𒋫𒌤𒂊
𒇷𒁺𒈬𒆬𒆠𒁯𒊏𒁶𒉺𒃶𒅎𒋫𒌓𒁺𒌓𒁺
𒆠𒋗𒆠𒋗𒆤𒃶𒅎𒈠𒀭𒌇
𒀊𒌓𒊬𒊏𒈾𒈨𒈾𒀭𒋺𒋺
𒂷𒁆𒈜𒀭𒂗𒆤𒀭𒎏𒆤𒇲𒆤
𒆥𒋝𒆥𒉏𒀭𒋀𒆠𒅗
𒂄𒄀𒈨𒂗𒍠𒊩𒈬𒄭𒂵𒈹𒉆𒁀𒀭𒁺𒈬